
Introduccion 


Kerido Studiante, 


Pa por papia, skirbi y siia Papiamento bon y compronde e reglanan di Papiamento, ta 
necesario pa haya les di Papiamento. 

Papiamento a drenta scol secundario na afia 2003 na Aruba como materia. Hopi di nos no a 
haya Papiamento como materia na scol, nos tur por papia of ta purba papia Papiamento. 
Pero e skirbimento ta bira dificil mescos tambe e parti di gramatica.Ta p'esey ta 
comprendibel cu e dominio di e reglanan di ortografia y gramatica no ta ainda unda e 
mester ta. 


Den e curso aki a prepara les di Papiamento cortico caminda lo trata e historia di 
Papiamento, Ortografia y diferente tema gramatical. 


HH Papiamento, Nos idioma 











Cas di Torto na Aruba 


Den e les di Papiamento lo cubri splicacion basico di lo sogiuente: 


Historia: Con papiamento a origina? Papiamento ta un idiona cu a pasa den un desaroyo 
unico y tin su derecho di existencia. Tres carta lo woro trata cu tin respectivamente dos shen 
y pico afia bieu. 


Gramatica: E sistema di regla cu un idioma tin pa forma palabra, combina nan y uza nan 

den frase. 
Morfologia: Ta studia structura, formacion, funcion y nificacion di palabra di un idioma. 


Sintaxis: ta studia con ta ordena, coordina y subordina e palabranan y e relacionnan cu e 
palabra aki tin den un frase. 


Ortografia: Ta palabracion con pa skirbi un palabra corectamente. Nos ta bay wak con nan 
tabata skirbi antes y con Papiamento a desaroya cu tempo. E alfabet di Papiamento no ta 
mescos cu esun di Hulandes: e tin 27 letter. Cua ta e letter extra? Nos ta bay siña tambe di 
digrafo, numeral y contraccion. 


Tambe nos lo trata palabra fia di otro idioma, uzo di "wordo", verbo, particula di tempo 
presente, pasado y tempo futuro, sustantivo, adhetivo, adverbio, pronomber, conhuncion, 
articulo defini y articulo indefini, plural, interheccion y preposicion. 


Ta spera cu e splicacion basico lo por ta di gran yudansa. 

Capitulo 1: Papiamento y su desaroyo. 


Origen di Papiamento 


Con y na unda Papiamento a nace? No tin prueba concreto pa por bisa cu seguridad con y na 
unda esaki a sosode. Pero for di e parti di historia di e colonisacion Spafio, tin informacion cu 
a hiba e indjannan di e islanan aki, esta Aruba, Corsou y Boneiro, Hispañola pa aya siña e 
idioma Spaño di e temponan ey. 


Ojeda tawata sali di Hispafiola pa e islanan aki y ta ey el a muri sin por a finaliza e 
colonisacion cu el a inicia aki den nos region, pero esaki a ser continua pa e spafionan 
procedente di Hispañola. 


For di un extracto di Stuyvesant su notanan durante cu e tawata dirigi e tres islanan ABC tin 
un documento den e "Curacao Papers" cu ta menciona e multi-etnico y e Indjannan treci for 
di Aruba y Boneiro, ta data di Maart 1643. Y cu na 1644 como gobernador di "Curacao", el a 
manda 130 soldad Brasilefio/'Hulandes' y setenta civil pa "Nieuw Amsterdam". 


Mientras cu como director general di "Nieuw Nederland" y e islanan ABC el a manda indjan 
nan prisionero como esclavo pa e islanan aki. Pues no ta unicamente esclavo africano 
tawatin riba e islanan aki. Tin e informacion tambe cu pa e comunica cu e indjannan despues 
bou di e colonisacion Hulandes, tawatin mester di pader nan di habla Spaño. 


Tin texto ta duna indicacion cu Papiamento mester tawata existi ya caba for di mucho prome 
cu cuminsamento di siglo 18 na Corsou y for di final di e siglo ey na Aruba. E texto mas bieu 
cu nos tin na Papiamento ta un carta di aña 1775 di un Hudiu na Corsou, cu lo por a bin aki 
for di tempo di Stuyvesant cu Hulanda a perde su colonianan na Brazil. 


Fuente: https://pap.wikipedia.org/wiki/Papiamento na Aruba 





HH Origen di Papiamento Monogenetico y Polygenetico. 





Origen di Papiamento Idioma criovo 








Tarea 0: Origen di Papiamento 


Si nos repasa e texto tocante e origen di Papiamento, den cua categoria e lo mester ta? 

Monogenetico of Polygenetico? 


Duna un splicacion di bo escogencia. 


Un tiki di historia di Papiamento 


Un tiki di historia di Papiamento. 


Papiamento: E nomber Papiamento ta bin for di e palabra spafio-Portuges (papear). 
Ta papia Papiamento(u) na Aruba, Corsou y Boneiro. 


E Papiamento cu nos ta papia aki na Aruba nos ta yam'e Papiamento etimologico. 
Kiermeen nos Papiamento ta busca y investiga e origen di e palabranan pa asina nos por 
skirbi e palabranan bon! Por ehempel cas ta bin di e palabra casa (idioma Spaño). 


E Papiamentu, cu nan ta papia na Corsou y Boneiro, ta e Papiamento fonetico. Kiermen nan 
ta skirbi loke nan ta tende y scucha. 
Por ehempel kas. Nan ta scucha e zonido K y nan ta skirbie tambe kas. 


E teoria di e linguistanan cu a investiga ta cu papiamento a bin for di Afro-Portugues. Esaki ta 
tempo cu e Portuguesnan tabata nabega y haci comercio na costa di Africa na Cabo 
Verde.Na prome instante nan a cuminsa papia cu otro pa medio di seña. Despues nan a 
desaroya nan idioma di comercio door di trece e catibonan di Africa na Corsou. Hunto cu e 
catibonan procedente di diferente region di Africa, e lenga Afro-Portugues a yega Corsou. 


Papiamento no ta un dialecto, e ta un idioma. 


k 
I 
WES HH Papiamento no ta un dialecto 


Dicon Corsou? 

Cu yegada di e Hulandesnan Corsou a bira e isla mas importante di e tres islanan. E motibo 
pakico a escoge Corsou ta: 


* E tabata mas grandi 
* Etabata tin un waf natural 
* Etabata tin un waf pricipal pa bendemento y transportacion di catibo. 

Na Corsou el a haya diferente influencia: 


* Vocabulario Indigeno 

* Vocabulario Hudiu 

* Vocabulario Portugues 

* Vocabulario Hulandes y Spafio 


Hopi di e habitantenan di Corsou tabata Hudiu Serfardico sea for di Portugal, Spaña of e 
parti di Portugues di Brazil. Na Corsou e Hudiunan comerciante tabata haci negoshi y cambio 
diario den idioma Papiamento. 

E catibo Africano tabata esun cu tabata traha como bendedo, riba plantashi. como cria y 
yaya pa e yiunan di shonnan na e casnan di e Shonnan. Y door di esey idioa Afro-Portugues a 
plama riba Corsou. Tempo cu famia Maduro a dicidi di bin establece nan mes na Aruba, nan 
a trece tambe e idioma na Aruba. 


E prome carta skirbi na papiamento data 1775. 


E prome carta skirbi na Papiamento ta data di aña 1775. Un carta cu un Hudiu Curasoleño 
Abraham de David Da Costa Andrade a skirbi su namorada Sarah de Isaac Pardo Vaz Faro 
(descendencia Hudiu-Europeo). 


"Piter may the ora ky boso a biny. my a topa tiolau 
ku Sara meme nan taba biny punta 

My Dusie bo pay a manda bo ruman Aronchy ku 
tony 8: merca koge na Kamina dy piter may 

es nigrita antunyca & nan aybel tras dy forty 

8 nan amanda sutel guatapana mas my 

no saby pa ky razon. Sy bo saby manda gabla ku my Dios pagabo. 
bida manda gabla ku my kico bechy abiny 

busca na punta & borbe bay asina presto. 

My diamanty no laga dy scribiny tudu 

kico my ta puntrabo awe nochy mi ta warda 
rospondy, my serafim precura pa quanto 

antes Dios sacabo dy es aflicâo & no para 

dy tuma remedio. 

my mamá vida sy bo tin mester algun coza manda 
pidy bo marido ky tanto ta stimabo. my aurora 

no bira falso pa my Dios guardabo 

Dy bo marido ky tanto ta stimabo 


Ma dora nabo 


Pay may rakel 
ta mandabo 
muchu kumindamento" 


Tarea1: Ki idioma of idioma(nan) ta resalta den e carta aki? 


Lesa e carta y indica ki idioma ta resalta den e carta aki? 

Un otro carta skirbi na Papiamento data for di 1783. 


Un otro carta skirbi na Papiamento recien descubri cu ta data for di 1783. 

E Inglesnan a confisca algun carta di Hulanda den siglo 18 y esaki tabata un di nan. 

E carta nunca a yega den man di e destinatario. E carta aki ta skirbi pa Anna Elisabeth 
Schermer-Charje den nomber di su yiu Jantje y manda pa su casa Dirk Cornelis Schermer. 


“Mi papa bieda die mi Courasson 
bieni prees toe seeka bo joego doesje 


mi mama ta warda boo, mie jora toer dieja pa mie papa Coemda Mie groot mama pa mie ie 
mie tante nan toer papa doesje treese oen boenieta son breer pa boo jantje adjoos mie papa 
bieda die mi Courasson 


djoos naa boo saloer pa mie i pa mie mama 


mie groot mama ta manda koemenda boo moetje moetje mie ta bo joego Doe[s]je toena 
mortoo 


Dit heeft uw Jantje geschreeven, nogmals adjoos vart wel" 

Tarea 2: Cua palabra ta mescos, pero ta diferente skirbi di texto di 1775 cu esun di 
1783? 


Compara e carta di 1783 cu e carta di 1775 y skirbi e palabranan cu ta mescos, pero 
diferente skirbi. 


Tarea 3: Cua idioma(nan) ta resalta den e carta aki? 


Lesa e carta di 1783 y skirbi e palabra y indica di cua idioma. 


E prome carta na Papiamento na Aruba data di afia 1803. 


Na Aruba tin un carta cu ta data di aña 1803 un declaracion legal cu 26 Indjan a firma pa 

sostene Commandeur Pieter Specht den un procedura den corte y ta como lo siguiente: 
"Noos ta firma por la berdad, y para Serbir na tienpo qui 


lo llega die mooster qui des die tiempoe koe Sefior B.G. Quant ta poner na Serbisje die tera, 
Seemper noos ta teende coonta qui eel ta maltrata noos comandeur pieter Specht pa toer 
Soorto die koos y Seemper el dho Quant ta precura die entreponeel deen toer gobierno die 
comandeur, por Ees motibo noos ta Espriminta koe Eel ta causa die toer disunion y asina koe 
a ofrese na tiempoe die commandant Engels, A. Creagh koe eel a habla koe comandant 
Engels, ku noos Indiaan ta bay Lamanta contra Engels ariba die Ees falso testimonio qui eel a 
hasie contra noos, coman- dant Engels a bay na kaas die comandeur kibra na kaas die 
comandeur kibra cañon di canpania y bira toer cañon nan roerpert, claba cañon, toema toer 
scopette y polber die fortie Cargaar, pa dien die tera y pidie asistensie na toer barco, oen 
mientira, koe noenka tal koos no pasa na noos cabees, tambien noos ta confesa qui noos 
comandeur a precura Seemper na toer llegada die barcasion Enemigo, die tira alarma na Soe 
kaas, y tene boon guardia y Ronda toer anoche, y Seemper noos comandeur tabata hoento 
koe noos y koe oen boon gobierno, no solamente na Ees caso allie, mas na toer Sorto die 
gobierno kie ta depende die comandeur, nos tabata tenido abaau die oen boon order, y koe 
moechoe boon hablar, Sin oesa die ningoen maltrato, ni die palabpa poor doena motibo die 
ra menos die castigo, koorda, kie ta oen omber tocado na Soe Sientier mas contrario asta 
presente nos ta halla nos comandeur coemplido, na toer Soe rason y conversasion y por Ser 
berdad noos ta firma Ees die noos mismo mano ofresiendo nos hoeramento delantie die 
triebunal die nos mayor gobierno. 


Aruba 22e junio 1803" 


"(prome diccionario na Papiamento -Hulandes di Van Ewijk 1875)" 


Carta na Papiamento for di afa 1803 








Tarea 4: Ki idoma(nan) ta resalta den e carta aki? 


Lesa e prome carta na Papiamento na Aruba y duna e idiomanan cu ta resalta den e carta 
aki. 

Papiamento como idioma oficial na Aruba. 


Papiamento como idioma oficial na Aruba. 


Dia 21 di mei 2003 Papiamento di Aruba a keda decreta como idioma oficial banda di e idioma 
Hulandes. E idea tras di oficialisacion di Papiamento ta pa stimula uzo di nos idioma nacional, 
nos idioma di tur dia. Esaki ta encera cu pa prome biaha den historia di Aruba, Papiamento 
y Hulandes a bira idioma oficial. Prome cu esey ningun di nan dos no tabata oficial na Aruba. 
Pa loke ta trata Papiamento, tabata prome biaha cu el a wordo declara oficial como idioma. E 
idea tras di oficialisacion di Papiamento ta pa stimula tambe e uzo di nos idioma nacional den 
aparato gubernamental y pa Papiamento y Hulandes wordo considera como igual. 


E ley ta encera entre otro cu un ciudadano por uza tanto Papiamento como Hulandes ora e 
dirigi su mes na gobierno. Esaki kiermen cu un ciudadano tin derecho di skirbi un carta na 
Papiamento tambe pa gobierno. 


Papiamento tin su propio vocabulario, gramatica y ortografia. Nos idioma ta rico na proverbio, 
dicho y expresion. E ta parti di nos herencia cultural. 


Tur idioma a bini di diferente otro idioma. Por ehempel: Hulandes a bini di lenganan 
Germanica y Spaño a bini di lenganan Latin etc. 


Na augustus 2003, Papiamento a drenta enseñansa secundario MAVO, HAVO klas 1-2-3, 
VWO klas 1-2-3 y ensefiansa avansa profesional EPI, IPA. Papiamento como materia ta 
sosteni principalmente pa e metodo didactico "Cristal". 


E afia escolar 2015-2016 ta e prome biaha cu e studiantenan HAVO y VWO a haya examen di 
Papiamento. 


Na E.P.B. Papiamento ta materia den nivel 3 desde comienso di e scol; mas o menos pa 20 
afa caba. Ta papia Papiamento na Aruba, Boneiro y Corsou. 


Manera mi a menciona caba Papiamento, na afia 2018, tin 15 afia den ensefiansa como 
materia! 


Papiamento vs Papiamentu 


E diferencia entre Papiamento y Papiamentu 


HH E diferencia entre Papiamento v Papiamentu 

Sitio di Palabranan na papiamento y papaimentu 
https://nl.wikibooks.org/wiki/Papiamento 

Sitio di web "Wikibooks" cu ta duna algun ehempel di papiamento 
y papiamentu 








Cua ta cua? 


"emi NN 





Ortografia: Fonologico y Etimologico 
Kico ta ortografia?: 


Ortografia ta un combenio (un palabracion) con pa skirbi un idioma. 





Manera menciona caba : 
Tin dos tipo di ortografia : FONOLOGICO na Corsou / Boneiro 
ETIMOLOGICO na Aruba 


Kico ta e diferencia entre Fonologico y Etimologico? 

Fonologico Etimologico 


Ta skirbi palabra segun un Ta skirbi palabra segun 
signo pa un zonido origen. 


Ehempel: djop Ehempel: job 





Aki bou tin algun palabra pa demostra e diferencia entre palabra fonologico cu 
palabra etimologico. 


Fonologico Etimologico 
1. Kokolishi 1. Cocolishi 
2. Elektrico 2. Electrico 
3. Kalkulo 3. Calculo 

4. Avanse 4. Avance 

5. Hasi 5. Haci 


Origen di palabra na Papiamento. 


[m] i. [a] 






HH Origen di palabra na Papiamento 





Algun ehempel di origen di palabra. 

Algun palabra (idioma Hulandes) 

Kokkelhuis - cocolishi 

Peperhuisje - papureshi 'icecream' (variante di Corsou) 


Cactusje - cadushi 

Palabranan indjan : chikel - chiklets 
Tomatal - tomati 

Palabranan Portugues zjeitu - (zjeito) 
cachoro - cacho 

vizinho - bisifia 


Aki ta sigi algun variante di Aruba-Corsou-Boneiro 


Aruba Kòrsou Boneiru 





suafel lusafe fofo 


bas baiskel baiskel 





conev konènchi konènchi 











Marti artan martin 








cododo blòblò blòblò 





Tarea 5: Kico ta un variante? 
Den loke nos a caba di mira ta menciona variante di Aruba-Corsou-Boneiro. 


Kico ta un variante? 

Tarea 6: Variante di palabra na Aruba. 


Na Aruba tambe nos conoce algun variante regional, manera: 
landa - landra 

plafon - blafon 

balia - baila 

trempan - tempran 

colchon - corchon 

franel - Flanel - T-shirt 

clechi - clepchi 


Menciona algun variante di palabra? 


Tarea 7: Variante na Corsou y/of Boneiro. 





Algun variante regional na Corsou y/of Boneiro. 

Bo sa mas palabranan cu nos ta papia akinan na Aruba y na Corsou ta diferente? 
Por ehempel 

scur - sucu 

glas di awa cu ijs - glas di awa duro 

suafel - lucifer - fofo 

bus - convooi 


Bo sa mas palabra? 

Palabra fia 


Un idioma tin diferente manera pa traha palabra nobo. Asina un idioma por compone y fia 
palabra. Aki tin algun ehempel di palabra fia. Tur idioma ta fia di otro. Asina Papiamento 
tambe a y ta fia di Spaño, Hulandes, Portugues, Ingles, Frances y di algun lenga Africano 
manera Bantu y Kwa y algun lenga indjan manera Taino y Caiquetio. Di algun di nan nos a 
adapta e pronunciacion. 







a - 
En 





HH Papiamento tin hopi palabra fia. 





Algun ehempel di palabra fia: 

Awacati ahuacatl (Nahuatl) 

Brake Brake (Ingles) 

Cocolishi kokkelhuisje (Hulandes) 
Consenshi consciéntie (Hulandes antiguo) 
Hamaca hamaca (Arawak) 

Macamba makamba (Bantu: amigonan) 
Manteca manteka (Bantu) 

Pacus pakhoes (Hulandes: Pakhuis) 

Papia papear (Portugues) 

Pareu parejo (Spano) 

Pitipua petits pois (Frances:bonchi chikito) 


Porco porco (Portugues) 

Puyito pollito (Spafio) 

Tayo teljoor (Hulandes antiguo) 
Tra(n)zjet étagére (Frances: planki) 
Welo abuelo (Spaño) 


Windshield windshield (Ingles) 


Tin palabra cu idioma Papiamento a fia cu tin un origen poco scondi. Bo no por saca afo ni di 
cua idioma ni di cua palabra nan a bini. Esaki ta mas dificil ora ta trata di un abreviacion. 


Wak e siguiente ehempelnan: 
Abreviacion scondi 


Jeep Gee Pee G.P. General (Ingles: vehiculo pa uzo general) 


Purpose 


Ok ok correct « all correct (Ingles: tur cos ta na ordo) 
MC master of ceremonies (Ingles: maestro di ceremonia) 


Tarea 8: Saca afo di cua palabra y idioma e palabranan aki ta bini. 


Purba saca afo di cua palabra y idioma e palabranan aki ta bini. Un diccionario por yuda bo. 


avion 
caya 
waf 
capitan 
bus 
barco 
speed 
mecanico 
garashi 
baiskel 
haf 


handrem 

gasolin 
clutch 
stuur 

brug 
dashboard 
chauffeur 
shambarco 
bumper 
domferstan 
secat 
CUNUCU 
verkoud 


hemchi 


Tarea 9: Completa cada rij cu por lo menos 5 palabra mas. 


Akibou ta sigui algun ehempel di palabra fia for di Spafio y Hulandes. 

Spafio Papiamento Hulandes Papiamento 

Diente Djente Kopje Copi 

Viento Biento Stoel Stoel 

Completa cada rij cu por lo menos 5 plabra mas. Si bo sa mas palabra tambe ta bon. 


Spafio Papiamento Hulandes Papiamento 





1. 

E Alfabet di Idioma Papiamento 
Ti v "ww 

uw t YN YO? 

IRE ih x 

| © Ma Pyle 

Di cuanto letter e alfabet ta consisti? … 
ABCDEFGHIJKLMN..OPQRSTUVWXYZ 

Si correcto e alfabet di nos idioma Papiamento ta consisti di 27 letter. 
E letter cu a bin aserca ta fi. 

Papiamento tin 4 digrafo. Kico ta un digrafo? Esaki ta dos letter cu ta forma un zonido. 
E 4 digrafonan ta: ch - dj - sh - zj 

Algun ehempel di dj : djaca - djis - Indjan - djodjo 

Algun ehempel di ch: chapi - chikito - chuculati - sunchi 

Algun ehempel di sh: shon - shinishi - shoshoro- sushi - shersh 
Algun ehempel di zj: zjeito - zjozjoli - zjilea 

Gramatica / Ortografia 

Ortografia: Alfabet 

Papiamento, mescos cu tur otro idioma tin su propio alfabet. 

E alfabet di Papiamento manera a menciona caba tin 27 letter: 


* tin 5 vocal y 22 consonante. 
e ecincovocalnanta:a-e-i-o-u 
* e22conosonantenan ta: b-c-f-g-h-j-k-I-m-n- 


A-P-q-r-S-t-v-w-x-y-z 


Tarea 10: Alfabet 


Skirbi e alfabet di Papiamento cu minusculo (letter chikito) (Haciele ariba un pida 
papel si mester) 


T) ete TO) caseo: 19) Dn 
CRETE TE) sitan 2O) rM" 
Lo MM Mts 2N sesa 
lisa je) E 22.) AA 
Plans TAY AA 23) ios 
O) NM 13 e" 20) siste 
Tirso TB) ea 29) «neca 

Tarea 11: Traha palabra 
Traha palabra cu e letternan. Skirbi e palabra den e triangulo. 


Traha palabra cu e letternan. Skirbi e palabra den e triangulo. 


Ehempel: 
k n 
e 
Traha frase cu e palabra: Ken a yama mi? 
1) 2) 
a p m a 
n h 
Traha frase cu e palabra: Traha frase cu e palabra: 
3) 4) 
n i k d 
b a 

ehempel: ken frase: Ken a yama mi? 
1: 


2: 


Tarea 12 Cambia e cifranan den letter. 


Bo ta cambia e cifranan den letter. Bo mester sa e alfabet caba for di bo cabes! Sino skirbie 
un biaha mas! 


1.(A) 2. (B) 3. (C) 4.(D) 5. (E) 6. (F) 7.(G) 8.(H) 9. (l) 10. (J) 11. (K) 12. 
(L). 13. (M) 14.(N) 15.(N) 16. (O) 17. (P) 18. (Q) 19. (R) 20. (S) 
21. (T) 22. (U) 23. (V) 24. (W) 25. (X) 26. (Y) 27. (Z) 
1. 13-9/11-9-5-19 / 20-9-15-1/ 17-1-17-9-1-13-5-14-21-16. 
1. 13-9 / 21-1 / 8-16-17-9/ 3-16-14-21-5-14-21-16/ 17-1-20-16-2-19-1/ 13-9/ 
11-9-5-19/ 20-9-15-1/17-1-17-9-1-13-5-14-21-16 


1. 13-9/ 11-9-5-19 / 20-9-15-1/ 20-11-9-19-2-9/ 22-14 / 2-16-14 
/17-1-17-9-1-13-5-14-21-16 

Digrafo 


Lista di palabra cu tin digrafo y nan nificacion. 





Manera a menciona anteriormente Papiamento tin 4 digrafo. Kico ta un digrafo atrobe? 
Esaki ta dos letter cu ta forma un zonido. 


E 4 digrafonan ta: ch - dj - sh - zj 

Sigiuente ta e lista di palabranan uzando difrago: 
ch 

chabalito mucha chikito 

champagne biña spumante cu ta ser uza na ocasion special, p.e. bruid 
chauffeur un persona cu ta stuur auto, bus etc. 
chapaleta propeller di avion, schroef di boto 
chapara un persona cortico di estatura 

chapi herment pa kita yerba 

chapo bo no ta moderno 

charada adivinansa 

chasco cuenta/storia cu ta pone bo hari 

che algo cu no ta apetitoso pa come ni pa mira 
chens duna turno, duna oportunidad 

chercha haci mal chansa, ter 

chicharon vet di porco hasa seco seco 

chikitin mucha chikito 

chinchirinchi parha, chonchorogay muhe, (un persona) cu no ta para keto 
chincha un tipo di stichi 

chiripa di baina 

chiste chasco, cuenta cu ta pone bo hari 


choca preta un hende su garganta, e ta bon choca= e ta bon bisti 

chocho otro nomber pa cacho 

chogogo otro nomber pa un flamingo 

chonchorogay un tipo di parha 

choller un hende homber di mal aspecto y ta biba riba caya 
chubato nomber pa e cabrito macho 

chocamata un luga hopi leu, fuera di mundo of di civilisacion 
chok come lihe te pega aden 

chup e parti paden di un taira di bicicleta 

chucho manta chikito, por ta nomber di un persona tambe 
chuchubi parha Arubiano di color shinishi 

dj 

djaca raton grandi 

djacerca di acerca 

djadja goza hopi, hopi uza na Corsou 

djampou un tipo di pisca 

djanochi di anochi 

djariba di ariba 

djaleu di leu 

djente djente den boca, djente di wiel 

djeki pafia sin manga cu ta bisti riba camisa, bou di bachi 
djeguedjeque palabra di carifio 

djimbi intrankil, bira nervioso, haya patatous/teketeke 
djindja pisca cu ta hincha bira grandi, el a djindja = el a rabia 
djis mesora, aki rato 

djispi un mucha spierto 


djodjo goza, pasa bon cu cos di otro hende 

djondjorofe mata 

djonki pida grandi 

djopia busca trabou (mas uza na Corsou) 

djucu simia preto di mata, hopi scur, preto preto 

djul wega masha hunga antes 

djublum plons den awa (te spart) 

djukfes tipo di pisca 

sh 

shap tienda chikito, awendia nos ta yama minimarket 
shawawa nomber pa un hende muhe choller, mal bisti 
shampoo likido pa laba cabey 

shangrina rabia, cunsumi 

shersh auto cu ta transporta un hende morto 
shecueke un bestia cu ta bula nervioso rond 

shelo espacio riba nos cabes 

shete numeral 

shobel herment pa lanta sushi 

shimaron mata; e ta un hende shimaron= e tin miedo di hende 
shimarucu fruta cora cu ta crece den mondi cu hopi vitamina C 
shimis bisti di hende muhe 

shishi un persona cu ta gusta haci redo 

shinishi sobra di palo kima, as, color 

shinishero asbak 

shirishiri tripa 

shiwata venena cu cuminda daña 


shoco parha, shoco di Aruba 

shon antes un hende cu tabatin plantacion grandi cu catibo 
awendia ainda e ta ser uza pa hende cu tin placa 

shoshaca fruta berde di pafo y blanco cu pipita preto 

shoshoro mata cu ta shora, hopi bon pa bruela 

shora hopi paña pa tapa di friu 

show lastra cos pisa 

show presentacion di baile, canto, moda, auto etc. 

shuata venena cu cuminda dafía cu por pone bo hincha, bira cora 
shushi resto di cuminda, paña etc. cu bo ta benta afo (mira sushi) 
zj 

zjan amigo di hopi tempo 

zjanblan un hende blanco, bifia blanco Jean Blanc 

zjangurna rabia, cunsumi te bira malo 

zjanta un cena grandi, den ocasion special 

zjazjimein cuminda prepara cu maishi 

zjeito e ta sintie na smaak, e tin hopi style, e ta den su zjeito 
zjenever yanefer, jenever, un bebida alcoholico fuerte 

zjilea dushi di fruta, yen di bida; esey ta su zjilea: esey e gusta haci 
zjitona color di oleifi, berde 

zjozjoli dushi di sucu traha cu zjozjoli (sesamzaad) (ajonjolf) 


zjurun mata di cual por come su fruta 


Tarea 13: Yena e palabranan cu falta, ta cuminsa cu un di e digrafonan 


Yena e palabranan cu falta. Nan ta cuminsa cu un di e a. djonki 
digrafonan. b. shimarucu 


c. chabalito 
Bo por haci uzo di e lista di palabra. 

Na Aruba nan sa yama mucha chikito m 

Arturo ta biba te na [..] aya. 

Vale Croes ta gusta conta [..] 

Tur diasabra Juancho ta kita e yerbanan malo cu un DI 


Riba dump di Parkietenbos tin hopi musca grandi y tambe 


Tempo ta bula y vakantie grandi ta yega un I) 
Na Grapefield tin hende ta busca Bj 


Jenny a come un [..] di e bolo preto, p'esey el a haya dolor 


di barica. 


E diaranson despues di carnaval nos ta yama diaranson di 


Pa brouw cement pa pega bloki e metsla ta uza un C] 
Despues cu Gino a come cabaron el a E 


Awa a yobe y e palonan di [..] den Parke Arikok tabata 


carga. 


E muchanan a sconde Aron su pechi nobo y el a bira asina 


[..] te cu el cay flauw. 


E dj popular ey ta anima e publico y e tin hopi [..] 


zjeito 
shobel 
djucu 
shiwata 
chocamata 
djaca 
chapi 
zjangurna 
chiste 

djis 


shinishi 

Tarea 14: Yena un digrafo. 


Yena un digrafo: ch - dj - sh - zj (Busca den Vocabulario rtografico) 





egue 





DI Rn qw o£ mr 











Tarea 15: Con ta skirbi e sigiuente palabranan corectamente? 


Scoge e contesta corecto: (clik ariba e palabra cu ta corecto) 
1. djucu zjucu chucu shucu 

2. djilea chilea shilea zjilea 

3. sharla charla zjarla djarla 

4. djaca shaca chaca zjaca 

5. pushi puchi puzji pudji 

6 cuchiu cizjiu cushiu cudjiu 

7. holochi holoshi holodji holozji 

8. zjimarucu chimarucu djimarucu shimarucu 

9, cazji cashi cachi cadji 


10 zjente shente chente djente 

Tarea 16: Yena e palabra cu falta den e frase. 
Cada frase falta un palabra. Yena un palabra cu ta contene un digrafo, pues palabra cu dj, sh, 


ch y zj. Por ehempel: Arthur gusta hunga futbol, esey ta su zjilea. 





1. E juffrouw a tene un | |riba embaraso hubenil. 


2. Riba e biyete di Po ]florin tin un dibuho di un dori. 
3. Tur mainta e mucha ta bebe un glas di ann! 
4. Mi a bis'e: " Warda mi un rato, un [mi ta bin bo cas. 


5. Esta | , scol a caba! 














6. Carlos a bay dentista; e tin dolor di [ 








7. Mi bisiña ta sinta | noticia tur merdia. 


8. E pan cu Rita gusta mas hopi ta e pan cu Po) riba dje. 
9, [. Jta un fruta cu tin hopi vitamina C. 
10. E pisca cu mi mama gusta mas hopi ta Po] 


11. E storia ey tin hopi Í Jeu ne. 














12. Arthur y Robby ta | Jai hopi tempo caba. 





Palabra arcaico 


Palabra arcaico (palabra di antafio) 


E palabranan aki bou nos no ta uza (hopi) mas. Pero nan ta hopi interesante pa nos sa kico 
nan ta!!! 


1. tutu = cuminda cu ta consisti di harifía geel cu bonchi 

2. papahes - algo hopi grandi 

3. labatiba = un problema cu no tin solucion y cu ta keda bin bek 

4. cochi cayente - pura pa haya sa algo of pa haci algo 

5. ardaplo = batata 

6. feu = mahos 

7. luango = dos of mas color cu no ta pas cu otro 

8. shimaron - hende cu tin miedo di hende / mata di mondi 

9. prufia - haci algo aunke cu a bisa bo pa no hacie 

10. stropihenio = honing 

11. pichicati = un hende cheap; cu no ta saca placa pa nada (pichiri) 
12. teima - haci remarca constantemente riba loke un hende ta haci of bisa 
13. pifia = faya 

14. conoshi = amor, dushi 

15. flihi = bira tristo 

16. picha = horta un cos chikito di poco balor 

17. cafut = ora un burico of cabay dal bo un pata 

18. cacuri = maribomba cu ta traha neishi di lodo 

19. turada = webo di galifa hasa cu siboyo y nootmuskaat, pero sin salo 
20. shecueke - un bestia cu ta bula nervioso rond 

21. miskiña = pichiri, cheap 

22. salachi = bonchi hopi jong 

23. lechada = cement traha awa awa 

24. candel = e luga unda un dak ta topa e muraya 

25. barbachi = yuwana macho 

26. bedar = mengua, bira menos 


27. berans - cos ta malo 

28. 


29. 


30. 


31. 


32. 


33. 


34. 


35. 


36. 


37. 


38. 


39. 


40. 


41. 


42. 


43 


44. 


45. 


46. 


47. 


48. 


49. 


50. 


51. 


52. 


bescouro = bh, brazier 

bispou = spierto 

bres = habri porta of bentana cu pata di cabra 

buscunu = un persona sin respet of sin manera 

cachicambito = macamba (ta uza den forma negativo) 

cambou = un hende cu pia den forma di "O" 

capia = observa cu hopi atencion 

casconchi = un pida chikito di un material cu ta kibra, ora un tayo un pida bula 
cayou = un persona cu no ta papia of keda sin bisa nada 

chincha = faha di cuero pa mara siya cu ta pasa bou di barica di burico of cabay 
cochi cayente = loco pa haya sa algo 

cocoti = e parti ariba y parti abou di brasa( bo elleboog) 

colocolo = loke bira diki y keda pega na rand di wea. 

compinchi = un hopi bon amigo(a) 


coti coti = net net 


. cuaba = slijm diki cu bo ta saca for di pecho 


cuaha - ta uza: e sanger a cuaha, e sanger a para 

endito - mescos, igual, identico 

fashi = fasun, forma 

flambeu - palo di cadushi of breba 

flihi = bira tristo 

hastro - ora un hende pa un tiki cos ta altera 

labatroshi = sorto di rom 

labatiba = problema cu bo no por soluciona mesora, e ta keda bin bek 


patin - dos florin 


Tarea 17: Yena palabra di antaño corecto den e frase. 

Yena e palabra di antafio corecto den e frase. 





1. Rosa su cacho a muri y e ta masha | 








2. Omo Chil a traha un ( ) pa e vloer nobo keda fini fini. 


3. Mainta mama a hasa un Po) dushi pa desayuno. 
4. Dia di San Valentin Mario a skirbi un carta romantico pa su [o 
5. Bou di veranda di mi wela tin hopi [. O O) a traha neishi. 


6. Awa no a yobe pesey hopi bonchi a keda | ) 














7. Si bo den e programa Mente Inteligente bo scol ta perde 





punto. 
8. Papa a subi dak pa e drecha e [.. Jya cu ta temporada di awacero. 


9. Sergio gusta come, pero e mes nunca ta treat; esey ta co'i Po) 


10. E chuchubi a bira [. O ora un pushi a subi palo banda di su neishi. 

















1. Mi wela a traha un dushi | ] pa nos come cu pisca hasa. 
2. Ealumno a hinca su curpa den un | ] pasobra el a bolbe spijbel. 
3. Ki pasa Susy, su paña ta | | e blusa ta orafio y e carson ta cora. 





4. Johny si ti Jora cu su beurt a yega pa treat, el a bisa cu el a perde su 


cartera. 





5. Ora cu mi tin griep Tanchi Bea ta traha un remedi di aloe cu | 





, pa mi bebe. 


6. Omo Chil a coy un tribon di dos meter, esey si ta un Po 1] di pisca. 

7. Kenny si ta un mucha [ |maske mama a bis'e pa no hunga cu e cas di 





maribomba toch el a hacie. 


Hari ta Salud 


Hari ta salud 


Huiswerk 





Rushlene : Si bo pone tres webo riba mesa y bo pone dos acerca, 

cuanto webo bo tin na tur? n 
Ruman  : cinco, hahahahaha >» 
Rushlene : Dicon bo ta hari? j 
Ruman  : Rushlene, bo sa toch cu mi no por pone webo? hs Da 


Den restaurant 
Giorgio : Meneer tin un muskita den mi sopi. 
Waiter : Yoncuman no papia mucho duro. Akirato tur hende kier un. 


eri ; 

affi E al z Chi 
"ai ek 
mx 





Fi 


Keshi cu buraco 

Giorgio : Ata bo pan aki, Chichita 

Chichita : Giorgio, mi no gusta keshi cu buraco 

Giorgio : Stop di haci co'i kens y come tur bo pan y e keshi tambe. 
E ta dushi. 

Chichita : Pero, Giorgia mi tin masha rabia riba keshi cu buraco. Mi na 
ta come nada. 

Giorgio : Ba sa kico, Chichita come e keshi anto pone e buraconan na 
rand di bo tayo. 





Hari ta salud. 

Capitulo 2: Otrografia 


Ortografia 


Tur idioma ta ser papia pero tambe skirbi. Pa skirbi un idioma bon, nos tin di uza regla. E 
reglanan aki nos ta yama ortografia. 


Ortografia ta e forma di skirbi. 


Letternan "c" y "k" 


Letternan "c" y "k". 

Ban wak e zonido K. Bo por skirbi zonido "K" cu e letter "c" of cu e letter "k" 
Bo ta skirbi e letter "C" dilanti e vocalnan: a - o - u 

Por ehempel: canta - corta - cuminda - ...ampa - ...O...O - ....andela 

Bo ta skirbi e letter "K" dilanti: e - i 

Por ehempel: keda - kipashi - cuki - ...ima - ...ibra - ..eiro - s..eiro - 

...ini..i - ...ishi...i 


Tarea 1: Yena c of k 


Tarea 1: Yena C of K 


pee 
zo ci 

















4, tran Jera 
5; Î lamber 
6. | Ju i 





Lp n 

14. Jompania 
15. fresi Jo 
16. | lultura 





20. hu J 














Tarea 2 Mas tarea C cu K. 


TAREA 2. Yena e letter(nan) cu falta den cada palabra pa completa e frase. Tene cuenta cue 


regla di e letter "C" y "K" cu bo a caba di siña. 


. Mi a tina mi 
. Pancho a cumpra cuater 













. Luna di oktober ta un luna cu ta haci hopi 








al Jala 









1 
2 
3 
4. 
5. 
6. Esopi ta eintando. 


iwi ta un fruta color berde cu pipita preto aden. 


a ta un bestia masha vies. 

7. Mi primo cu tin seis aña ta gusta hunga cu[ ini i. 
ahera a lubida di duna mi e resto di pla a. 
archi invitacion pa bay bruid. 


e Avestruz ta Pp.  jeda na Matividiri. 








Letternan "An È "y" "5 i la 


Leternan "n" pa "y" a "j" 
Den luna di juli, Jonathan, yiu di mi ruman, ta haci 15 aña. 


Den e frasenan aki, nos ta ripara cu e letternan "fi" - "y" - "j" tin casi e mesun zonido. Pero 
toch tin un diferencia. 


Bo ta skirbi e letter "fi", ora bo tende e zonido [/1] (nj) 


P.e.: sofio - gaña - fiapa 


E strepi riba e "fi" nos ta yama tilde. 


E "y" (i-grec) tin e zonido [j] (j) y ta skirbie na cuminsamento di silaba. 
Por ehempel: yama - briya - yanga - cabuya - puyito 


Ta skirbi letter "y" pa representa e zonido [i] ora cu tin un conhuncion. Ehempel: mama y 
tata, ami y abo. Otro ehempel Bai é bay 

Nos ta uza "j", cu e zonido [j] (j) solamente pa: 
-nomber propio: Jan - Johny - Jonchi - Janet - Josmara 
-nomber di luna: januari - juni - juli 

-palabra tuma for di otro idioma: 

p.e. jong - juice - joke - juffrouw - jacket - joyride 
jaloers - jeans - jug - jumbo jet - jockey - jas - japon 


(wak: Vocabulario Ortografico di Papiamento, buki blauw) 
Tarea 3: Yena un palabra cu: fl - y- j 


Tarea: Yena un palabra cu: fi - y -j 

1. KvK a saca un ( ] tocante inscripcion di negoshi. 
2. Tur anochi mi ta [..] cu mi ta un L) 

3. Jane ta [..] pasobra el a perde su cacho. 

4. Mi tanta tin shete [_ ]homber. 


5. Tommy su T a haya dies m 


6. E tram ta core den [..] grandi. 


JE DI di Ingles a pinta su m) color (] 


8. Den vakantie nos ta bay A [..] den Parke Arikok. 


9. Tur diasabra tin [..] den Amigoe di Aruba. 


PUYITO 
CAYA 
HUNANAN 
BINA 
MIYONARIO 
Napa 

YIU 

YORA 
JAAG 
CAMPANA 
YUWANA 
JUFFROUW 
GALINA 


SONA 


Yena e letter N of Y pa completa e palabranan akibou. Corda tene cuenta cu e regla di 


ortografia. 

7 Jabi 
8. bal Jena 
9. [ lega 





IR 

















13. coco] joco 
14. [ Jucuri 
15. mal Jan 





16. (joe 


Tarea 4: Yena un palabra cu ñ-y-j 

Tarea : Yena un palabra cu ñ - y - j den e frasenan 


akibou. 

1. Alfredo ta hopi [] e ta bay haci diestres [..] 
2.Un [. Jta pone webo y un gay ta canta [..] 
3. Un ( Jai hubada a hinca mi. 

4. Tin un[ ]ta core riba nos dak di cas. 

5. Funchi cu ( Jta cuminda C] 

6. Den luna di a nos tin vakantie di scol. 


7. Cuidou bo kima bo dede, e hero ta E 


8. Pa bo higiena personal bo mester a cu awa y habon. 


9. No m papia berdad. 

10. Ora bo sali corda cera e porta na m 

11. Mi ta bay scol pa mi DI 

12. E cabrito a bula e cura di [..] come tur nos matanan. 
13. Tin yen di mancha riba e E di television. 

14. Meneer Tromp a manda yama e m di Gino. 


15. Polis a bisa: [..] pa bo DI 


16. Na scol tin hopi _)y meneer. 


cayente 
faya 
hufia 
mayornan 
aña 
baña 
waya 
galiña 
yambo 
yuwana 
july 
pantaya 
siña 
crioyo 
haya 
jong 

yabi 
gaña 
COCOyOCO 


juffrouw 

Letternan "c" y "s" 


Letternan "c" y "s". 


Ta skirbi e letter S como zonido [ s ] dilanti e vocalnan: 


a ehempel > sapato - saya - saco 
o ehempel > solo - soño - solucion 
u ehempel > sucu - subi - supla 
Dilanti di e consonantenan por ehempel; 
strepi - scupi - stichi - stoma - splica 


Ta skirbi e letter C como zonido [ s ] dilanti e vocalnan: 


i ehempel > cinco - circo - cintura 
e ehempel cero - certamen - celebro 
Nota: 


Por ehempel: sinti - sino - sintonisa - sigaria - siglo - siendo - silencio - segun - semper - 
secretaria - sendi - simula - simpel - seleccion - sentido - separa, etc. 





Semper nos tin cu consulta un diccionario pa ta mas sigur ya cu na Papiamento nos ta busca 
e origin di palabra. 


Tarea 5: Yena letter S of C 


Tarea:5 


Yena e letter corecto S of C: 

2. fero of ero 











3. lego 








4. [ upla 
5. [ pudo 
6. [o mina 
ee 


























8. Í Jambuya 
9. [ liencia 
10. [ Jolucion 





11. iudad 
12. ofoca 
13. inema 




















14. [ lociedad 
15. [ |pada 
16. | [cama 





17. encia 
18. curidad 

Frasenan cu sion-cion-xion 


[cion - sion - xion] na final. 
Ta skirbi [cion] den mayoria caso : educacion-posicion - mantencion. 


Ta skirbi [sion] entre otro den sustantivo deriva di verbo cu no ta mantene su forma intacto 
den derivacion y cu ta caba cu: 


expande --> expansion 

conclui --» conclusion 

dicidi --> decision 

provee --> provision 

extende --> extension 

deprimi --> depresion 

confesa --> confesion 

Ta skirbi xion pa algun palabra so: conexion - crucifixion - reflexion 


Tarea 6: Pone e letter corecto pa e frasenan cu ta caba cu Cion-Sion-Xion. 


Pone e letter corecto "C", "S" of "X" den e siguiente frasenan sea ta [cion-sion-xion]: 


El a lesa corant pa e haya informa ion cu e tabata busca. 
Prome cu e duna su opinion, el a pidi un aclara ion. 
Despues el a tuma su deci[ jon. 


E tabata sa cu den corant tabata tin hopi exagera ion. 
E tabata sa cu no tabata tin ningun cone ion cu e asunto ey. 


Skirbi e letter "S" of "C" cu falta scoge entre "sion y cion" 











A a 






















1. Buchita biba cu e ilu ion di gana un premio miyonrario. 

2. Den vakantie tin varios excur ion pa lugarnan turistico. 

3. Mi kier un aclara ion di henter e asunto. 

4. Prome cu e muchanan ricibi nan mester haci cofe( ^ ^ jon. 

5. Nos compania di avia ion tabata yama 'Air Aruba'. 

6. Bo mester tin aspira ion pa yega na algo den bida. 

7. Nostur tin e obliga ion di tene Aruba limpi. 

8. Bo por a yama mi na numer 5855555 y pidi pa exten| Jion 224. 
9. 


Actualmente tin hopi te( Jon den e aspirantenan di miss Teen. 


10. Di e buki ey bo por saca hopi infoom[( ^ jion, 

11. Miss Aruba a laga un bon impre jon atras na Africa. 








12. Segun Servicio Meteorologico tin un deprel ion den aerea di Caribe. 








13. Bo mester paga tino pa bo expref Jon descabeya. 





14. Betico Croes tabata tin un vif jon y p'esey el a logra Status Aparte. 


15. E señora a lanta acusa — jon infunda contra su casa. 
16.E actuaf jon di Kassav tabata fabuloso. 


Dianan di siman y numeral 


Dianan di siman. 


Dianan di siman bo ta scucha y pronuncia "dj" pero bo ta skirbi diadomingo 


Diadomingo 
Dialuna 
Diamars 
Diaranson 
Diahuebs 


Diabierna 

Am 


Diasabra 
Numeral 


E numeralnan: dies, diesun, diesdos, diestres, diescuatro, diescinco, diesseis, diesshete, 
diesocho y diesnuebe 


Bo ta scucha y pronuncia "dj" pero bo ta skirbi dies 


Mas ortografia. 


Letter [b] [ v] è viuda - viudo Bo ta scucha B, pero bo ta skirbi V 
divorcio 
Letter [d] bondad - actitud - virtud Na final di palabra bo ta skirbi letter D 
Letter [g] - garganta - sigui - guera Ta skirbi letter G pa representa e 
zonido [g]: garganta - gosa - guli - 
grandi. 
Zonido [gi] ta skirbi cu e letternan 
e gui - sigui 
Zonido [ge] ta skirbi cu e letternan 
é gue - guera 
Letter [h] - haber - hasta - habilidad Ora ta pronuncia un palabra cu of 
sin e zonido [h] na cuminsamento 
di palabra, ta skirbi e palabra cu letter 
[h] 
Letter [j] ta uza e letter [j] : 
1. pa indica orden alfabetico den numeracion 
2. pa palabra adopta: jong, jas, japon, jaag 
3. pa nomber propio: Jansen 
Letter [fi] Ta skirbi letter fi pa representa e zonido 


[nj] : aña - soño - fiapa - hariña - harana - 

caña - ñeñe 

tin excepcion por ehempel: mea - haya - 

economia 

Letter [r] Ta skirbi letter [r] pa representa e zonido [r] 
Raton - rosa - poder 

Tin un lista di palabra cu por skirbi cu of sin 

Letter [r] na final por ehempel : awo(r) - colo(r) - 
Educado(r). 

Letter [s] Ta skirbi letter [s] pa representa e zonido [s]: 
saya - solo - sucu - sigaria - skirbi 

Tin un lista di palabra c uta skirbi cu [sc] pa 

e zonido [s]. Algun ehempel: adolescente - 

discipel - escena - piscina 

letter [y] Ta skirbi letter [y] pa representa e zonido [j] 
na cuminsamento di silaba: 

yora - yega - yanga - cabuya - puyito 

Excepcion: no ta skirbi e letter y ora den 
Pronunciacion tin e zonidonan [e] of [i] dilanti 

di e zonidonan [ja], [jo] of [ju]: sea, deseo, 

viudo. 

Den algun caso si ta skirbi y por ehempel 

Briya - miyon - sencillo. 

Ta skirbi e letter y pa representa e zonido [i] ora 

e ta un conhuncion: mama y tata, ami y abo. 
Excepcion: numeral 21 te 99 ta skirbi hunto 


uzando [i] por ehempel trinticuatro - sesentidos - 

Am 


ochentishete 


E palabranan cu nos ta uza y con nos ta skirbi! 


Tarea 7: Palabra pa Coregi 


Fout Palabra coregi 


usa -C 
scirbi -(_] 
dor-( ) 
pesei zm] 
frieuw-[ | 
gm 
kashi-[ ] 
alas m 
cune-[ ] 
ariba-[ ] 
scohe-[ ] 
bieuw-[ ) 
abou-( 7] 
paar -C 





cashi 

uza 
p'esey 
bou 
mañan 

cu ne 

fo'i of for di 
y 

skirbi 
haya 

aña 

friu 

ela 

bieu 

riba 
pasivo 
reflexiona 


band'i of banda 


di 


door 


anto of 


pasobra 

u. par 


antobra-(_ | 
fey-[) 
bandi-[ ] 
mayan -[) 
anja - m 
reflecciona -[ | 
pacifico - [..] 
hafia-[ ) 


V. scoge 


Uzo di "Wordo" 


E palabra "Wordo" 
Wordo --> ta uzo di bos pasivo. 
Mira e siguiente frase: 


E hendenan mester wordo yuda. (pasivo : Kiermen si nan yuda e hendenan mayan of otro 
luna ya nan mester wordo yuda) --> e frase aki ta pone bo sinti cu e no ta activo. 


Pesey mes mester evita di uza wordo den bo frasenan. 
Otro ehempel: 


E auto a wordo bendi door di Tinchi --> frase pasivo e por tabata aña pasa tambe e no ta bisa 
bo ki tempo. 


Tinchi a bende e auto --» esaki si ta un frase activo. 


* Den bos activo e suheto (Tinchi) ta ehecuta e accion siendo den pos pasivo e suheto 
ta someti na e accion. 


* Den idioma Papiamento uza casi semper bos activo y no bos pasivo 

Tarea 8: Frasenan pasivo y activo 


Tarea: Kico bo ta ripara na e frasenan akibou? 
Yena e palabra of frase cu falta indica pa e numbernan. 


Nan ta skirbi den bos ............ iaa Bo por a drecha e frasenan akibou den bos 
aos y mU 


E diferente cursonan ta wordo duna riba e nivel basico. 
3 

E hobennan ta wordo poni den e nivelnan di nan respectivo estudio. 
4A. 

Nan wordo yuda pa caba e cursonan cu exito. 


5 

Aanvullende informatie over dit lesmateriaal 
Van dit lesmateriaal is de volgende aanvullende informatie beschikbaar: 


Eindgebruiker leerling/student 


Bronnen 


https://www.youtube.com/ 
watch?v=VMp4HkuThlg&t=0s&list=PLHCG]JCxFjBSZaNmhAmhNEbnPTCCzsyca0&index=1 








https://youtu.be/Z2ndnC6akz0 





https://www.youtube.com/watch?v=FkfDWuHky0Q 








https://youtu.be/ughgwToGvOg 
https://www.youtube.com/watch?v=jf2H-NpbprY 





https://www.youtube.com/watch?v=pS2JvnQvLDs&feature=youtu.be 





https://nl.wikibooks.org/wiki/Papiamento 





https://youtu.be/VsmDBPrhgA4 





https://www.youtube.com/watch?v-yqYAOul2Cfw 

